लाखों का सामान चुराया
भास्कर न्यूज | मलसीसर/खेतड़ी/उदयपुरवाटी
जिलेके खेतड़ी, मलसीसर उदयपुरवाटी में रविवार रात चार दुकानों के ताले तोड़कर चोरों ने लाखों रुपए का सामान चुरा लिया। दुकानदार सोमवार सुबह जब दुकान पहुंचे तो टूटे ताले और बिखरा हुआ सामान देख उनके होश फाख्ता हो गए। चोरी की सूचना पर पुलिस ने मौका मुआयना किया।
पुलिस के मुताबिक मलसीसर में चोरों ने रविवार रात गौशाला चौक स्थित हनुमानप्रसाद डालमिया की दुकान के ताले तोड़कर लाखों का सामान चुरा लिया। सोमवार सुबह हनुमानप्रसाद जब दुकान खोलने पहुंचा तो ताले टूटे हुए थे। दुकान में सामान बिखरा पड़ा था। पुलिस ने मौका मुआयना किया। दुकानदार के मुताबिक चोर चीनी के 20 कट्टे, तेल घी के 15 कनस्तर, तीन बोरी लहसुन, दो बोरी दाल आदि ले गए।
जानकारी के मुताबिक थाना इलाके के टमकोर में भी गत सोमवार चोरों ने छाजेड़ा हवेली बस स्टैंड स्थित सुरेश शर्मा की दुकान के ताले तोड़कर चोरी को अंजाम दिया था।
फोटो कॉपियर मोबाइल चोरी
कोलिहानबस स्टैंड (खेतड़ी) पर रविवार रात चोरों ने सैनी जनरल स्टोर का ताला तोड़कर चोरी की वारदात की। दुकान संचालक रामनिवास सैनी की रिपोर्ट के मुताबिक दुकान से एक कंप्यूटर, प्रिंटर, फोटो स्टेट मशीन, 12 मोबाइल फोन, 20 हजार रुपए के रीचार्ज कूपन सहित अन्य सामान चोरी हो गया। इधर, पुलिस ने बताया कि इस संबंध में अभी तक कोई रिपोर्ट थाने में नहीं मिली है।
मोबाइल,नकदी सोना चोरी
उदयपुरवाटीमें रविवार रात टीटेड़ा के निकट मुकेश मीणा की मोबाइल फोन की दुकान का ताला तोड़कर चोरों ने करीब 30 हजार रुपए के मोबाइल 15 हजार 630 रुपए नकदी पर हाथ साफ किया। इसी तरह पुराने बाजार में शेख माबुद अली की दुकान से 15 ग्राम सोना हिसाब किताब की डायरी चुरा ले गए। हालांकि दोनों ही मामलों में थाने में अभी रिपोर्ट दर्ज नहीं हुई है।
hin_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva